  Туспуктэм: Майя Бывальцева Майя Бывальцева 0+ 5-тӥ куарусёнэ Ижкарын Чеберлыко киужъёсъя йӧскалык центрын Удмуртиысь дизайнеръёслэн «Эко Этно Модно» возьматонзы ортчиз. Ужрадэ Центрысь, Дэбес ёросысь, Ува ёросысь Узй-Тукля гуртысь, Эгра ёросысь кибашлыослэн юртъёсысьтызы ӧнерчиос, асьсэ коже ужасьёс пыриськизы. « Милямъёслы но со туж пайдаё, мед адӟозы, кызьы дизайнеръёс ужало. Соослы но туж со пайдаё, малы ке шуоно милям киужъёсамы, таӵе адӟытонъёсамы одно ик пырисько куэм арбериос, традициен герӟаськемын, нош дизайнеръёс абстрагироваться кариськогес и соослэн мукетгес луо  со коллекциоссы » Наталья Прокопьева, Чеберлыко киужъёсъя йӧскалык центрлэн кивалтӥсез Фото: Туспуктэм: Майя Бывальцева Дизайнеръёс дӥськут но чеберъяськон арбериосты возьматӥзы. Дэбесысь кибашлыос «Пинал дыр – шудо дыр», «Егит дыр – шудо дыр», «Шудо семья» коллекциоссэс вайизы. Соос уйпал удмуртъёслэн вашкала дӥськутсылы укшало: буёлъёсызъя, пужыосызъя, басмаезъя. « Вань ке вурем дэремъёсмы, тэк медам улэ, тани тазьы калыклы возьматоно, со луэ ини реклама. Таӵе возьматонъёсын ик заявкаос пӧрмо, ми туж шумпотӥськом » Елена Бушмакина, Дэбес ёросысь кибашлыослэн юртэнызы кивалтӥсь Елена Бушмакиналэн верамезъя, йӧскалык шӧмо дӥськутлы кулэяськон будэ: кин ке сцена вылэ потыны шуыса вурыны куре, мукетъёсыз – праздникъёсы ветлыны. Нош куд-ог дизайнеръёслэн, кылсярысь, Надежда Касаткиналэн, Марина Поздеевалэн, Надежда Николаевалэн, дэремъёсынызы котькуд нунал ветлыны луэ. Соос туж туалаесь, капчиесь, но одно ик кыӵе ке йӧскалык люкетэз вань. Озьы ик тросэз чеберъяськонъёс сярысь но вераны луэ. Возьматонэ пыриськем вань коллекциослэсь туннэ-ӵуказе адӟытон лэсьтозы. Со толэзь ӵоже ужалоз. Тегъёс: Удмуртия Ижкар дӥськут адӟытон кибашлыос удмуртъёс  